Tässä OAJ Kymenlaakson vuoden 2022 viimeisen hallituksen kokouksen (14.12.) keskeiset asiat päätöksineen jäsenistölle tiedoksi.

**1. Alueasiantuntijan katsaus**

- Päättäjien ja viranhaltijoiden joululounas Saarihotellissa 14.12 peruuntui.

- OAJ:n eduskuntavaalivaikuttamisen teemana joulukuussa lukiokoulutus, mielipidekirjoitus Kymen ja Kouvolan Sanomiin lähetetty 14.12.

- Lukiokoulutuksen rahoitus ei riitä kattamaan kustannuksia - järjestöt vaativat tulevalta hallitukselta muutosta, kannanotto OAJ, sivistystyönantajat, SLL, SOOL14.12.2022,

<https://www.oaj.fi/ajankohtaista/uutiset-ja-tiedotteet/2022/oaj-sool-lukiolaiset-sivista-lukiorahoitus/>

- Lukiokoulutuksen laatu- ja saavutettavuusohjelman erityisavustus haettavissa opetushallitukselta 30.11 mennessä, Kymenlaaksosta hakivat mitä todennäköisimmin Kouvola, Kotka, Hamina ja Virolahti, rahoituspäätökset tehdään viim. 31.12. Rahaa jaossa 11,2 M€ valtakunnan tasolla. Kunnan omarahoitusosuus 10%, hanke 90%.

<https://www.oph.fi/fi/funding/valtion-erityisavustus-lukiokoulutuksen-laatu-jasaavutettavuusohjelman-edistamiseen-2022>

- OAJ:n esimieshanke 2020-2022 päättyy 31.12, Kymenlaakson raportti laadittu

- EDUCA-päättäjätapaamiseen 27.1. vasta yksi viranhaltija ilmoittautunut (Kotka), ilm. päättyy 11.1.

-paikallisyhdistysten hallitusten koulutukseen Kotkassa 2.2., viim. ilmoittautumispäivä 17.1.

**2. Eduskuntavaalipaneeli 17.3.2023**

Eduskuntavaalipaneeli järjestetään perjantaina 17.3.2023 Kouvolan Vaakunassa. Päätettiin tilaisuuden esiintyjä (Stig) sekä tarjotaan osallistujille ruoka. Alla alustava ohjelmarunko:

16.30-18 Ruokailu (ruokailun yhteydessä yksi kaato viiniä/olut/siideri/lonkero)

klo 18-19.45 Vaalipaneeli (alueasiantuntija esittelee lyhyesti OAJ:n vaalitavoitteet, Heljä Misukka vetää paneelin)

klo 19.45-20.15 Tauko

klo 20.15-21 Stig esiintyy

n. klo 21.15 Bussit lähtevät

Kutsutaan tilaisuuteen paikalle medioista ainakin YLE Kymenlaakso ja Kouvolan -ja Kymen Sanomat.

**4. Koulutusten ja tilaisuuksien ilmoittautumis- ja peruutusohjeet**

Puheenjohtaja esitteli aiempien linjausten pohjalta laatimansa koulutusten/tilaisuuksien ilmoittautumis- ja peruuttamisohjeistuksen. Ohjeet laitetaan kotisivuille ja ilmoittautumisten yhteyteen linkki, josta pääsee lukemaan ko. ohjeet.

**5. ENO (ent. nuoret opettajat) 25.-26.3.2023**

Järjestetään ENO-koulutus- ja virkistystapahtuma (entiset nuoret opettajat) Flamingossa 25.-26.3.2023. Osallistumisoikeus on 45-65-vuotiailla, **ei-järjestöaktiiveilla** OAJ:n jäsenillä. Linjattiin, että paikallisyhdistysten hallituksen jäsenet ovat OAJ-aktiiveja.

**6. Puheenjohtajan ja alueasiantuntijan vierailut paikallisyhdistyksissä**

Alueyhdistyksen tehtäviin kuuluu tukea paikallisyhdistyksiä edunvalvonnassa. Jotta tietäisimme millaista tukea paikallisesti tarvitaan, puheenjohtaja on lähettänyt paikallisyhdistyksille sähköpostia asiasta. Viestissä on esitetty paikallisyhdistyksille pyyntö kutsua puheenjohtaja sekä alueasiantuntija tutustumiskäynnille, jolloin paikallisyhdistyksen hallituksella on mahdollisuus kertoa/kysyä heitä askarruttavista asioista. Paikallisyhdistys päättää itse, kokeeko tarvetta tällaiselle vierailulle.

**7. Kevään 2023 kokoukset**

Hallituksen kokoukset keväällä:

- ke 25.1. Kouvola

- ma 20.2. Kotka

- ti 21.3. Kouvola

- to 20.4. Kotka

- vuosikokous vkolla 17 (päivä tarkentuu lähiaikoina)

- ti 16.5. Kouvola

Hallitukselta toimeksi saaneena,

Janne Tolvanen

sihteeri